****

**Atkreipkite dėmesį į šią informaciją  
ĮDARBINDAMI  
asmenis iš užsienio**

| Etapai | **Veiksmai** | |
| --- | --- | --- |
| **1** | Pirmi žingsniai | Pasidomėjote, parengėte planą ir esate pasirengęs įdarbinimui Europoje. O nuo ko pradėti? Visų pirmą, užteks pasidomėti Europos darbo mobilumo portalu (EURES) – mes turime visą informaciją, kuri padės jums pranešti apie laisvą darbo vietą ir pradėti kandidatų paiešką. |
| **2** | **Pranešimas apie laisvą darbo vietą** | Jei norite paskelbti apie laisvą darbo vietą EURES portale, pirmiausia turite apie ją paskelbti savo vietos užimtumo tarnyboje (žr. nuorodą *„Kaip paskelbti apie laisvą darbo vietą“* EURES portale). |
| **3** | **EURES CV paieška** | EURES duomenų bazėje yra daugiau kaip 260 000 darbo užsienyje ieškančių asmenų duomenys. Jau šiandien registruokitės dėl elektroninio CV (žr.*„CV paieškos“* priemonę). Ji veikia sparčiai ir ja lengva naudotis. |
| **4** | **EURES renginių kalendorius** | EURES skelbia svarbius savo narių organizuojamus renginius. Naudokitės kalendoriumi, norėdami gauti išsamią informaciją apie visoje Europoje vykstančius įdarbinimo renginius. |
| **5** | **Kultūrinis sąmoningumas** | Dabar, kai žinote, iš kur norite įdarbinti, būtinai pasidomėkite ta šalimi. Pavyzdžiui, galite sužinoti, kad tą dieną, kai norite įdarbinti užsienyje, minima svarbi nacionalinė šventė. |
| **6** | **Įmonės pristatymas** | Apsvarstykite galimybę parengti kandidatams skirtą pristatymą, kuriuo būtų reklamuojama įmonė ir apibūdinama siūloma perkėlimo parama. Galbūt galėtumėte jį išversti ir patalpinti savo tinklalapyje? |
| **7** | **Susitarimas dėl paslaugų lygio** | Jei darbinate padedant trečiajai šaliai, būtinai įvardinkite vienas kito atsakomybę ir įsipareigojimus sutartimi arba sudarydami susitarimą dėl paslaugų lygio. |
| **8** | **Dalyvavimas EURES darbo mugėse užsienyje** | Jei norite įdarbinti keletą darbuotojų, galite apsvarstyti galimybę dalyvauti EURES darbo mugėse užsienyje EEE šalyse, kur yra reikalingos darbo jėgos. Su savo vietos EURES konsultantu aptarkite esamas galimybes ir išsamią informaciją apie dalyvavimo paramą ir (arba) susitarimus. |
| **9** | **Rekomendacijų tikrinimas** | CV rekomendacijų tikrinimas yra svarbus, bet nesitikėkite, kad rekomenduojantis asmuo galės kalbėti ar susirašinėti jūsų gimtąja kalba. Parašę kandidatuojančio asmens buvusiam vadovui jo gimtąja kalba galite sulaukti geresnio atsako. |
| **10** | **Darbuotojų rekomendacija** | Paklauskite esamų darbuotojų, kodėl geriausia dirbti pas jus. Norėdami parodyti savo darbo galimybes, pasinaudokite atvejų tyrimais ir, jei įmanoma, įtraukite sėkmingai integruotus darbuotojus migrantus. |
| **11** | **Pagalba persikeliant** | Į savo darbuotojus investuojanti įmonė naudą gauna dėl jų didesnio produktyvumo. Įvertinkite, kiek pagalbos dėl persikėlimo gali gauti jūsų naujas darbuotojas. Kokias sąlygas norėtumėte gauti jūs ? |
| **12** | **Vertinimas** | Būtinai gaukite atsiliepimus iš įdarbinimo partnerio ir kandidatų. Tai padės įvertinti stipriąsias ir silpnąsias projekto puses ir pagerinti būsimą įdarbinimo užsienyje veiklą. Taip pat nepamirškite pateikti atsiliepimų savo kandidatams ir įdarbinimo partneriams. |